શરીરમાં ઈશ્વરે છોડેલી ત્રુટિઓને ટેક્નૉલૉજી કેવી સરસ રીતે ભરી આપે છે એ પણ અહીં મસ્ત રીતે વ્યક્ત થયું છે. લૈલા જાતે ચલાવી શકાય એવી બૅટરીપાવર્ડ વ્હીલચૅર વાપરે છે. ખાનુમ વિઝ્યુઅલને ઑડિયોમાં કન્વર્ટ કરી આપતી ડિવાઇસ વાપરે છે. ટાઇપ કરેલા શબ્દોને ઑડિયોમાં બદલી આપતું લેટેસ્ટ આઇપૅડ ખરીદવા માટે પોતાનાં નાનીએ આપેલી સોનાની ચેઇન વેચી નાખતાં પણ લૈલા અચકાતી નથી. એક પણ શબ્દ બોલ્યા વિના આપણા અને અમેરિકા જેવા દેશોમાં ટાઉન-પ્લાનિંગમાં શારીરિક અક્ષમ લોકો પ્રત્યેના અપ્રોચમાં કેવો ડિફરન્સ છે એ પણ સમજાય છે.